Návrh nariadenie Rady, ktorým sa mení a dopĺňa nariadenie (ES) č. 827/2004 pokiaľ ide o zákaz dovozu tuniaka zavalitého (Thunnus obesus) s pôvodom v Kambodži, v Rovníkovej Guinei a v Sierre Leone, a ktorým sa zrušuje nariadenie (ES) č. 826/2004, ktorým sa zakazuje dovoz tuniaka modroplutvého (Thunnus thynnus) pochádzajúceho z Rovníkovej Guiney a zo Sierry Leone a nariadenie (ES) č. 828/2004, ktorým sa zakazuje dovoz mečiara obyčajného (Xiphias gladius) s pôvodom v Sierre Leone /* KOM/2005/0114 v konečnom znení - ACC 2005/0027 */





[pic] | KOMISIA EURÓPSKYCH SPOLOČENSTIEV | Brusel, 5.4.2005 KOM(2005) 114 v konečnom znení 2005/0027 (ACC) Návrh NARIADENIE RADY, ktorým sa mení a dopĺňa nariadenie (ES) č. 827/2004 pokiaľ ide o zákaz dovozu tuniaka zavalitého ( Thunnus obesus ) s pôvodom v Kambodži, v Rovníkovej Guinei a v Sierre Leone, a ktorým sa zrušuje nariadenie (ES) č. 826/2004, ktorým sa zakazuje dovoz tuniaka modroplutvého ( Thunnus thynnus ) pochádzajúceho z Rovníkovej Guiney a zo Sierry Leone a nariadenie (ES) č. 828/2004, ktorým sa zakazuje dovoz mečiara obyčajného ( Xiphias gladius ) s pôvodom v Sierre Leone (predložená Komisiou) ODÔVODNENIE Na základe rozhodnutia Rady 86/238/EHS[1] je Spoločenstvo od 14. novembra 1997 zmluvnou stranou Medzinárodného dohovoru o zachovaní atlantických tuniakov, podpísaného 14. mája 1966 v Riu de Janeiro, zmeneného a doplneného protokolom pripojeným k záverečnému aktu z konferencie splnomocnených zástupcov zmluvných štátov dohovoru podpísaného 10. júla 1984 v Paríži (ďalej len „Dohovor ICCAT“). Vytvorením medzinárodnej komisie pre zachovanie atlantického tuniaka (ďalej len: „ICCAT“) a opatreniami prijatými týmto orgánom na zachovanie a riadenie zdrojov tuniakov, ktoré sa pre zmluvné strany stávajú záväzné, Dohovor ICCAT poskytuje rámec pre regionálnu spoluprácu v zachovaní a riadení zdrojov tuniakov a tuniakom príbuzných druhov v Atlantickom oceáne a v priľahlých moriach. ICCAT v roku 1998 prijala rezolúciu 98-18 o neoznamovaných a neregulovaných výlovoch tuniakov veľkými plavidlami s dlhými lovnými šnúrami v oblasti dohovoru. Táto rezolúcia stanovila postupy na označenie krajín, ktorých plavidlá lovili tuniaka a tuniakom príbuzné druhy spôsobom znižujúcim účinnosť opatrení na zachovanie a riadenie zdrojov. Rezolúcia takisto presne stanovila opatrenia, ktoré treba prijať, vrátane, v prípade potreby, nediskriminačných opatrení na obmedzenie obchodu vo forme zákazov dovozu s cieľom zabrániť lodiam týchto krajín, aby pokračovali takýchto v rybolovných praktikách. V súčasnosti sú v Spoločenstve v platnosti tri nariadenia, ktoré majú vplyv na odporúčania týkajúce sa obchodných opatrení prijatých ICCAT. Sú to: - Nariadenie (ES) č. 826/2004 z 26. apríla 2004, ktorým sa zakazuje dovoz tuniaka modroplutvého ( Thunnus thynnus ) pochádzajúceho z Rovníkovej Guiney a zo Sierry Leone, a ktorým sa zrušuje nariadene (ES) č. 2092/2000[2], - Nariadenie (ES) 827/2004 z 26. apríla 2004, ktorým sa zakazuje dovoz tuniaka zavalitého ( Thunnus obesus ) s pôvodom v Bolívii, v Kambodži, v Rovníkovej Guinei, v Gruzínsku a v Sierre Leone a ktorým sa zrušuje nariadene (ES) č. 1036/2001[3], - Nariadenie (ES) č. 828/2004 z 26. apríla 2004, ktorým sa zakazuje dovoz mečiara obyčajného ( Xiphias gladius ) s pôvodom v Sierre Leone a zrušuje sa nariadene (ES) č. 2093/2000[4]. Na svojom 14. osobitnom zasadnutí, ktoré sa uskutočnilo 15. – 21. novembra 2004 v New Orleanse, ICCAT ocenila úsilie Kambodže, Rovníkovej Guiney a Sierry Leone v prístupe k jej obavám a prijala odporúčania týkajúce sa zrušenia opatrení na obmedzenie obchodu vo vzťahu k týmto trom krajinám. Ako zmluvná strana ICCAT by Spoločenstvo malo transponovať tieto odporúčania do práva Spoločenstva. Komisia navrhuje, aby Rada prijala pripojený návrh nariadenia, ktorým sa mení a dopĺňa nariadenie (ES) č. 827/2004 pokiaľ ide o Kambodžu, o Rovníkovú Guineu a o Sierru Leone, a ktorým sa zrušujú nariadenia (ES) č. 826/2004 a č. 828/2004. 2005/0027 (ACC) Návrh NARIADENIE RADY, ktorým sa mení a dopĺňa nariadenie (ES) č. 827/2004 pokiaľ ide o zákaz dovozu tuniaka zavalitého (Thunnus obesus) s pôvodom v Kambodži, v Rovníkovej Guinei a v Sierre Leone, a ktorým sa zrušuje nariadenie (ES) č. 826/2004, ktorým sa zakazuje dovoz tuniaka modroplutvého (Thunnus thynnus) pochádzajúceho z Rovníkovej Guiney a zo Sierry Leone a nariadenie (ES) č. 828/2004, ktorým sa zakazuje dovoz mečiara obyčajného (Xiphias gladius) s pôvodom v Sierre Leone RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie[5], keďže: (1) Na základe rozhodnutia Rady 86/238/EHS[6] je Spoločenstvo od 14. novembra 1997 zmluvnou stranou Medzinárodného dohovoru o zachovaní atlantických tuniakov, podpísaného 14. mája 1966 v Riu de Janeiro, zmeneného a doplneného protokolom pripojeným k záverečnému aktu z konferencie splnomocnených zástupcov zmluvných štátov dohovoru podpísaného 10. júla 1984 v Paríži (ďalej len „Dohovor ICCAT“). (2) Vytvorením medzinárodnej komisie pre zachovanie atlantického tuniaka (ďalej len: „ICCAT“) a opatreniami prijatými týmto orgánom na zachovanie a riadenie zdrojov tuniakov, ktoré sa pre zmluvné strany stávajú záväzné, Dohovor ICCAT poskytuje rámec pre regionálnu spoluprácu v zachovaní a riadení zdrojov tuniakov a tuniakom príbuzných druhov v Atlantickom oceáne a v priľahlých moriach. (3) ICCAT v roku 1998 prijala rezolúciu 98-18 o neoznamovaných a neregulovaných výlovoch tuniakov veľkými plavidlami s dlhými lovnými šnúrami v oblasti dohovoru. Táto rezolúcia stanovila postupy na označenie krajín, ktorých plavidlá lovili tuniaka a tuniakom príbuzné druhy spôsobom znižujúcim účinnosť opatrení ICCAT na zachovanie a riadenie zdrojov. Rezolúcia takisto presne stanovila opatrenia, ktoré treba prijať, vrátane, v prípade potreby, nediskriminačných opatrení na obmedzenie obchodu s cieľom zabrániť lodiam týchto krajín, aby pokračovali v takýchto rybolovných praktikách. (4) ICCAT od obdobia prijatia rezolúcie 98-18 označila Bolíviu, Kambodžu, Rovníkovú Guineu, Gruzínsko a Sierru Leone za krajiny, ktorých plavidlá lovia tuniaka zavalitého (Thunnus obesus) spôsobom znižujúcim účinnosť opatrení organizácie na zachovanie a riadenie zdrojov a svoje zistenia podložila údajmi o výlovoch, o obchodovaní a o aktivitách plavidiel. (5) ICCAT takisto označila Rovníkovú Guineu a Sierru Leone za krajiny, ktorých plavidlá lovia tuniaka modroplutvého (Thunnus thynnus) spôsobom znižujúcim účinnosť opatrení organizácie na zachovanie a riadenie zdrojov. (6) ICCAT ďalej označila Sierru Leone za krajinu, ktorej plavidlá lovia mečiara obyčajného (Xiphias gladius) spôsobom znižujúcim účinnosť opatrení organizácie na zachovanie a riadenie zdrojov. (7) Nariadenie (ES) č. 827/2004[7] v súčasnosti zakazuje dovoz tuniaka zavalitého s pôvodom v Bolívii, v Kambodži, v Rovníkovej Guinei, v Gruzínsku a v Sierre Leone. (8) Nariadenie (ES) č. 826/2004[8] v súčasnosti zakazuje dovoz tuniaka modroplutvého pochádzajúceho z Rovníkovej Guiney a zo Siery Leone. (9) Nariadenie (ES) č. 828/2004[9] v súčasnosti zakazuje dovoz mečiara obyčajného s pôvodom v Sierre Leone. (10) Na svojom 14. osobitnom zasadnutí v roku 2004 ICCAT ocenila úsilie Kambodže, Rovníkovej Guiney a Sierry Leone v prístupe k jej obavám a prijala odporúčania týkajúce sa zrušenia opatrení na obmedzenie obchodu vo vzťahu k týmto trom krajinám. (11) Nariadenie (ES) č. 827/2004 by sa preto malo zodpovedajúcim spôsobom zmeniť a doplniť. (12) Nariadenie (ES) č. 826/2004 a nariadenie (ES) č. 828/2004 by sa mali zodpovedajúcim spôsobom zrušiť, PRIJALA TOTO NARIADENIE: Článok 1 Nariadenie (ES) č. 827/2004 sa mení a dopĺňa takto: 1. V článku 2 ods. 1 sa vypúšťajú slová: „Kambodža, Rovníková Guinea a Sierra Leone“; 2. V článku 3 sa slová „Bolívia, Gruzínsko a Sierra Leone“ nahrádzajú slovami “Bolívia a Gruzínsko“. Článok 2 Nariadenie (ES) č. 826/2004 a nariadenie (ES) č. 828/2004 sa zrušujú. Článok 3 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli Za Radu predseda [1] Ú. v. ES L 162, 18.6.1986, s. 33. [2] Ú. v. EÚ L 127, 29.4.2004, s. 19. [3] Ú. v. EÚ L 127, 29.4.2004, s. 21. [4] Ú. v. EÚ L 127, 29.4.2004, s. 23. [5] Ú. v. EÚ C […], […], s. […]. [6] Ú. v. ES L 162, 18.6.1986, s. 33. [7] Ú. v. EÚ L 127, 29.4.2004, s. 21. [8] Ú. v. EÚ L 127, 29.4.2004, s. 19. [9] Ú. v. EÚ L 127, 29.4.2004, s. 23.